b"\n_START_ARTICLE_\nRa\xc3\xbal\n_START_SECTION_\nReal Madrid\n_START_PARAGRAPH_\nSvojo kariero je za\xc4\x8del pri mestnem rivalu Atl\xc3\xa9tico Madrid, vendar se je \xc5\xbee v sezoni 1994-1995 preselil v C-ekipo Real Madrid C.F. S 16. zadetki na devetih tekmah se je zelo izkazal, kar je pritegnilo tedaj prvega trenerja mo\xc5\xa1tva Jorga Valdano, kateri ga je vpoklical v prvo ekipo. Postal je najmlaj\xc5\xa1i igralec, star 17 let in 4 mesece, ki je igral za prvo ekipo. Na svoji drugi tekmi proti nekdanjemu klubu je zadel svoj prvi gol. V svoji prvi sezoni je v Ligi prvakov na 28. tekmah zadel devet golov in tako pomagal klubu k osvojitvi naslova. V naslednjih osmih sezonah, je osvojil ve\xc4\x8d lovorik, vklju\xc4\x8dno s tremi dr\xc5\xbeavnimi naslovi in tremi evropskimi (Liga prvakov). Ve\xc4\x8dino \xc4\x8dasa je Ra\xc3\xbal v napadu igral z Fernandom Morientes, kasneje pa z Ronaldom. Kapetanski trak je prevzel 2003, na dan, ko je bil prodan tedanji kapetan Fernando Hierro. Kljub mnogim osvojenim naslovom Ra\xc3\xbal \xc5\xa1e ni osvojil \xc5\xa1panskega pokalnega naslova (Copa del Rey)._NEWLINE_Z zmago in dose\xc5\xbeenim golom proti Olympiakosu 28. septembra 2005 je postal prvi igralec Lige prvakov z dose\xc5\xbeenimi 15. zadetki in tako \xc5\xa1e naprej ostajal najbolj\xc5\xa1i strelec vseh \xc4\x8dasov (dose\xc5\xbeenih 66 zadetkov v 128. nastopih). Prav tako je Ra\xc3\xbal prvi igralec, ki je dosgel gol v dveh finalih Lige prvakov, v letu 2000 proti Valenciji v Parizu, ter leta 2002 proti Bayer Leverkusnu v Glasgowu. Kasneje je njegov rekord dosegel tudi Samuel Eto'o._NEWLINE_Ra\xc3\xbal v svoji 15-letni karieri nikoli ni dobil rde\xc4\x8dega kartona. 11. novembra 2008 je Ra\xc3\xbal dosegel svoj 300. gol za Real Madrid proti Real Uni\xc3\xb3nu. Svoj 308. In 309. gol je dosegel 15. februarja 2009 na tekmi proti Sportingu iz Gijona, , s \xc4\x8dimer je podrl dolgoletni rekord Alfreda di St\xc3\xa9fano. Skupno je za klub dosegel 322 zadetkov.\n_START_SECTION_\nReprezentan\xc4\x8dna kariera\n_START_PARAGRAPH_\nRa\xc3\xbal je svojo reprezentan\xc4\x8do pot za\xc4\x8del v mladinski ekipi, v katero je bil vpoklican leta 1995 na mladinskem svetovnem prvenstvu, na katerem je dosegel dva gola. Za \xc5\xa0panijo je dosegel 44 golov na 102 tekmah.\n_START_SECTION_\nPrivatno \xc5\xbeivljenje\n_START_PARAGRAPH_\nPoro\xc4\x8den je s \xc5\xa1pansko manekenko Mamen Sanz, s katero imata \xc5\xa1tiri sinove in eno h\xc4\x8derko. Svoji \xc5\xbeeni je Ra\xc3\xbal posvetil vse svoje gole, s poljubljanjem njunega poro\xc4\x8dnega prstana."